ফের বাড়ল সোনা ও রুপোর দাম!

ওয়েব ডেস্ক : বেড়েই চলেছে সোনার দাম (Gold Price)। চলতি বছেরের শুরু থেকেই এই দাম বাড়তে শুরু করেছিল। তার মাঝে সেই দাম আবার ওঠানামা করছিল। কিন্তু গত অগাস্টের শেষ সপ্তাহ থেকে ফের দাম বাড়তে শুরু করে মূল্যবান এই হলুদ ধাতু ও রুপোর। সেই প্রবণতা বজায় রয়েছে সেপ্টেম্বর মাসেও। ফলে গত দু’সপ্তাহে সোনা (Gold) ও রুপোর (Silver) দাম অনেকটাই বেড়ে গিয়েছে।

আজ ৫ সেপ্টেম্বর। আর গত ১ তারিখ থেকে এই পাঁচ দিনে ২৪ ক্যারাট ১০ গ্রাম সোনার দাম বেড়েছে ২ হাজার ৫৫০ টাকা। পাশপাশি ১০ গ্রাম ২২ ক্য়ারাটের সোনার দাম (Gold price)চলতি মাসে এখনও পর্যন্ত বেড়েছে ২ হাজার ৪০০ টাকা। পাশাপাশি বেড়েছে রুপোর দামও (Silver price)। সেই দাম বেড়েছে ২ হাজার ৬০০ টাকা।

আরও খবর : পকসো মামলায় অভিযুক্তকে বোলপুর জেল থেকেই পরীক্ষায় বসার অনুমতি হাইকোর্টের

দেখে নেওয়া যাক শুক্রবার কলকাতার বাজারে সোনার দাম (Gold Price) কত। আজ ২৪ ক্য়ারাট পাকা সোনার বারের দাম প্রতি ১০ গ্রামে রয়েছে ১ লক্ষ ৬ হাজার ৩৫০ টাকা। খুচরো পাকা সোনার বারের দাম প্রতি ১০ গ্রাম রয়েছে ১ লক্ষ ৬ হাজার ৯০০ টাকা। ২২ ক্যারাটের হলমার্কযুক্ত গয়না সোনার প্রতি ১০ গ্রামের দাম হল ১ লক্ষ ১ হাজার ৬০০ টাকা। পাশাপাশি প্রতি কেজিতে রুপোর দাম বেড়ে হয়েছে ১ লক্ষ ২৩ হাজার ৯০০ টাকা।

তবে বাজারে সোনা কিনতে গেলে এই দামে কিনতে পারবেন না সাধারণ মানুষ। কারণ সোনা কিনতে হলে দিতে হবে জিএসটি (GST) ও গয়না তৈরির মজুরি। বর্তমানে সোনার গয়নার ক্ষেত্রে ৩ শতাংশ জিএসটি ধার্য রয়েছে। তবে বিভিন্ন দোকানে মজুরির দাম আলাদা। ফলে সাধারণ মধ্যবিত্ত মানুষ এখন সোনা কিনতে গেলে হাতে কিছুটা ছ্যাঁকা লাগতে পারে।